VS002667
Datum: 2005-09-13T02:00:00.000+02:00
datum_sodbe_i_stopnje: 2015-10-21T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 106.500 EUR
opombe: II Ips 303/2016 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Pred nezgodo na zavodu za zaposlovanje, saj je bil tehnološki višek.

## Škodni dogodek

Oškodovancu se je med hojo v spremstvu fizioterapevtke (bolnišnično zdravljenje posledic prometne nesreče) zlomila leva bergla, zaradi česar je padel.

## Poškodba

(Dodatna) poškodba kolka - zdrobljeni zlom leve kolčne ponvice z izpahom glavice leve stegnenice in levega stopala - zlom druge do četrte stopalnice na levi nogi; aseptična nekroza glavice leve stegnenice.

## Telesne bolečine

47.000 EUR Stalne hude bolečine - 2 meseca in 1 teden, občasne hude bolečine - 260 dni, srednje hude bolečine - skupaj 1 mesec; občasne hude in srednje hude bolečine - 1 leto in po četrti operaciji, občasne hude in srednje hude bolečine - 2,5 leta, še vedno trpi občasne blage bolečine v levem spodnjem udu in sosednjih sklepih (ledveni hrbtenici, medenici, levem kolenu), zaradi spremenjenega vzorca hoje, prikrajšave levega spodnjega uda in šepanja.

#### Hospitalizacija

70 dni hospitalizacije, 4 večurne, tvegane operacije v splošni anesteziji. Odstraniti je bilo treba tudi umetni kolk zaradi vnetja.

#### Ambulantno zdravljenje

Pri psihiatru, 31 pregledov pri ortopedu in travmatologu.

#### Rehabilitacija

Fizikalna terapija 21 dni v Dolenjskih Toplicah.

#### Nevšečnosti med zdravljenjem

Jemanje močnih analgetikov intravenozno in v obliki tablet, antibiotikov (tudi ambulantno nekaj mesecev), zdravil proti trombozi, infuzije, odstranjevanje šivov, postoperativnih cevk, 3 tedne urinski kateter, previjanje ran, 2x CT, 15x Rtg, 2x artrografija kolka, hoja z berglami 3 leta, nošenje longete od začetka prstov do podkolena 4 tedne, naporna fizioterapija. Pri operaciji v UKC je dobil kostno bakterijo, ki jo niso odkrili 3 leta in pol.

## Strah

6.000 EUR Hud primarni strah največ 10 minut, hud in zmeren sekundarni strah, ki sta se izmenjevala - 1 leto in pol. Zmeren sekundarni strah - do konca zdravljenja in dokler ni bil invalidsko upokojen - 1 leto in pol.

## Zmanjšanje življenjske aktivnosti

50.000 EUR 100% ZŽA. Težave pri hoji - po hiši in največ 100 od hiše. Za dnevna opravila se je rehabilitiral, ne pa tudi za poklicno delo. Huda prikrajšava levega spodnjega uda je rezultirala v dinamiki gibanja, ki je povsem porušena, kar je tudi fizično zelo utrudljivo. Opora z berglami zaradi razbremenitve kolka. Ne zmore športnih aktivnosti (tek, igre z žogo, boks, smučanje, ples), lahko le plava v omejenem obsegu. Ima omejene družabne aktivnosti. Ima izrazite težave pri sedenju. Stanje je dokončno. Trpel je hude duševne bolečine že med zdravljenjem, zdaj so manj pogoste, trpi le še blage duševne bolečine, ker se mu je socialni status uredil. Po nesreči se je razvila simptomatika zmerne depresivne motnje, zaradi katere se je zdravil. Blaga kognitivna disfunkcija.

#### Opis invalidnosti

I. kategorija invalidnosti.

## Skaženost

3.500 EUR Velika skaženost v anatomskem in estetskem smislu. Šepajoča, nestabilna hoja (zaradi manjkajočega kolčnega sklepa), pri kateri si pomaga z berglami. Prikrajšava leve noge za 10 cm (nošenje prilagojenega čevlja). Oblika leve strani medenice je vidno spremenjena, izrazito skrajšana stegnenica in višje postavljeno levo koleno., zmanjšana gibljivost na stiku med medenico in stegnenico, saj je povezava vezivna in prekrita z mišičjem okolčja in ni funkcionalna. Številne brazgotine po operacijah na predelu levega kolka. Na levem stegnu 22 cm dolga in 0,5 cm široka brazgotina, pod njo pa še 2 brazgotini, površine malo manj kot 1 cm. Skaženost je dokončna. Zaradi tega ima oškodovanec občutek, da je težek invalid, da se mu posmehujejo. Težko mu je pojasnjevati, kaj se je zgodilo, ne zahaja več v družbo.

---

OZ člen 179